Triplu campion, 35 de victorii, 46 de starturi în pole-position.
Senna a schimbat uniforma roșie de la McLaren pe cea de la Williams.
Priviți! Și-a îmbunătățit timpii pe încă un sector al circuitului!
Într-adevăr, cel puțin provizoriu, Ayrton Senna a obținut pole-position!
Ce tur excepțional…
IMOLA, ITALIA 1994
VINERI CU DOUĂ ZILE ÎNAINTE DE CURSĂ
- Bravo, Ayrton! Ești în pole-position. - Mașina nu poate fi controlată, Frank.
Nu e construită pe principiile noului regulament.
- Ne trebuie timp… - Știu.
N-am obținut niciun punct anul ăsta.
Nu, Andrew. N-am vorbit cu el.
A fost indisponibil de când am scris articolul acela.
Deși au trecut mulți ani…
Dacă și francezul pensionat a obținut șapte victorii cu Covorul Magic,
Senna le-ar fi câștigat pe toate 16 de anul trecut.
Te sun eu. Bine.
Nu-ți face griji, Laura! Părerea mea nu e complet diferită de a ta.
Totuși, am câștigat șapte curse și campionatul. Contra lui Senna.
- E o realizare, nu? - Sigur.
Cum evaluezi că se descurcă acest francez pensionat în domeniul tău?
Promițător.
Bun așa!
RUBENS BARRICHELLO PILOTUL BRAZILIAN DE LA JORDAN
- Salut, șefu'! - Salut, Rubens!
- Ce mai faci? - Bun tur!
Da, dar putea fi și mai bun.
Mașina nu e bună. Pista, cu atât mai puțin.
E ca la raliuri, nu, șefu'?
E dificil.
Du-te! Baftă! Vreau să-mi iei locul în pole-position.
Încă te lovești la mână în mașină?
Ai trecut de la McLaren la Williams ca să redevii campion.
Dar Williams nu e asul la care sperai.
E un interviu?
Scriu un articol despre cariera ta. Începând de când erai pilot de carturi.
E un început bun. Dar de ce pierzi vremea scriind despre un exemplu prost?
Am crescut în Norfolk, auzind vuietul motoarelor.
Știam când tu rulai pe pistă.
Diferența e clară.
Un avantaj nedrept?
Tu ești reportera.
Au schimbat regulamentul. Adio sisteme electronice de asistență!
- Ca să-ți strice șansele? - Nu. I-a afectat pe toți în mod egal.
Și pilotul de la Benetton? Rivalul tău are ceva ce tu n-ai. E nedrept.
- În cazul ăsta, nu victoria contează. - Dar pierzi.
Irelevant. Sistemele electronice sporesc nu doar viteza, ci și siguranța,
care e esențială pe o pistă cu denivelări și fără zonă de degajare. E prea riscant.
- Și totuși o să concurezi. - Pentru titlu.
La 20 de puncte de lider?
Mereu va mai fi o cursă.
Rubens Barrichello se izbește violent, cu 225 km/h, pe Variante Bassa!
E un accident major, care e posibil să fi fost grav.
Pilotul brazilian a avut un accident grav…
Nu avem noutăți despre starea lui Rubens Barrichello.
Pilotul brazilian de la Jordan
a fost preluat de dr. Sid Watkins, medic-șef la Formula 1, și de echipa sa.
Unde e Rubens?
Sid!
EPISODUL 6 TIMP
INTRARE PENTRU PRIMIRI URGENȚE
SID WATKINS MEDIC-ȘEF LA FIA
Salut, șefu'!
Cum te simți, Rubens?
Am intrat pe Variante Bassa în viteza a cincea.
Eu am greșit.
N-a fost vina ta.
Va fi bine.
Din fericire, pilotul brazilian nu a suferit răni grave.
Ultima zi de calificări la Imola.
SÂMBĂTĂ ZIUA DINAINTEA CURSEI
E ultima șansă a piloților să-și asigure un loc bun la grila de start.
- Salut! Niki e aici? - Nu.
Ayrton!
- Ai vorbit cu Rubens? - Da.
PILOTUL ECHIPEI MCLAREN
E în șoc, dar va fi bine.
- Va concura mâine? - Nu.
Toți suntem afectați.
- Dar totul decurge ca de obicei. - Trebuie să facem spectacol, nu?
Când lui Berger i-a luat foc mașina după accidentul în virajul Tamburello,
au anulat cursa? Nu.
- Dar după accidentul lui Donnelly? Nu. - Sau când Niki era cât pe ce să moară.
Știi cum spunem noi. Mâine urmează altă cursă.
Desigur.
Pentru că noi ieșim pe pistă, nu ei.
Da, și eu chiar plătesc să concurez. Nu puțin.
Trebuie să plec.
Merg să-l caut pe Niki.
Pe curând!
Ai observat în ce hal e pista?
Asfaltul e de rahat. L-au reînnoit doar la intrarea-n viraje.
Da, și vor da vina pe Rubens, în ciuda înălțimii bordurilor.
Niki, trebuie să reînființăm asociația piloților.
TRIPLU CAMPION F1 CONSULTANT FERRARI
Da, cu tine ca președinte.
„Consecința deciziilor stupide luate de politicieni.”
Ai spus asta la conferința de presă din Suzuka.
Ayrton, ești genul de om care face treabă. Nu-i duci pe oameni cu zăhărelul.
Dar cum ai procedat tu în '76? Ai abandonat cursa după primul tur.
După ce mi s-a întâmplat în acel an?
Nici gând. De ce să-mi risc viața pentru un titlu?
Uneori, noi trebuie să decidem dacă vom concura sau nu. Nu ei.
Nu mi-am regretat decizia.
Mulțumesc.
Lucrăm la asta de o lună.
- Cum de n-avem încă o configurație bună? - Ați analizat Interlagos și Okayama?
- Așa-i? - Da.
Schimbarea ar îmbunătăți stabilitatea, dar am pierde din forța de apăsare.
- Mă voi descurca, doar să am stabilitate. - Vei vira lent.
Mașina e prea imprevizibilă. Riscă să derapeze iar, ca-n Brazilia.
Așa risc să nu termin cursa. Mai lent de-atât nici nu se poate.
Va funcționa.
S-o facem!
Dumnezeule! Ce accident îngrozitor!
- Mașinii MTV Simtek a lui Ratzenberger… - Rahat!
…i-a zburat aripa din spate în virajul Villeneuve.
S-a izbit la viteză maximă!
Tribunele din Imola sunt înmărmurite. Mașina echipei Simtek s-a făcut zob.
BOXA MTV SIMTEK FORD ECHIPA LUI RATZENBERGER
- Înapoi, vă rog! - Eu…
Vă rog, nu acum!
Ayrton!
Frank, Damon! Echipă! Sesiunea de calificări s-a încheiat.
Să închidem boxa!
AL DOILEA PILOT DE LA WILLIAMS
Damon! Pune-ți casca și treci în afurisita de mașină!
- Nu e decizia ta, Frank. - Crezi că e a ta? E echipa mea, Ayrton!
Nu mai ies pe pistă azi.
Nu știu dacă o să concurez mâine.
L-ai văzut pe Ratzenberger?
Bine, am terminat pe ziua de azi!
Vreau să-ți păstrezi cumpătul la ședința de instructaj de mâine.
Galvão, sunt sigur că toți șoferii resimt durerea suferită de Ratzenberger.
Sper să scape cu bine, ca mine.
N-am primit niciun comunicat oficial,
dar, din păcate, din ce am văzut pe ecran,
pilotul e în stare critică.
Williams a declarat că nu revine pe pistă.
O decizie care sigur a fost influențată de Senna.
S-a dus la fața accidentului ca să-i reprezinte…
Nici Benetton nu va ieși.
Informații noi! Și Benetton s-a retras.
Benetton a anunțat că piloții săi nu vor mai ieși pe pistă.
Schumacher și Senna,
principalii pretendenți la titlu,
renunță la rivalitate și nu vor încerca să-și reducă timpii din calificări.
Am văzut accidentul lui Villeneuve din '82.
Și eu.
Concuram în F2000.
Eram un puștan.
A doua zi, m-am dus la pistă. Nici nu m-am gândit să renunț la cursă.
Dar ce-a fost aici nu e bine.
Sorțile lui Rubens și Ratzenberger n-ar trebui să se repete.
Nimic nu e cum trebuie. Mașinile, regulamentul, pista asta…
Niki a adus vorba despre asociația piloților.
Da, știu. Am vorbit cu el despre asta.
Mă vede președintele asociației.
Dar nu e de mine.
Mai bine ți-ar sta ție.
Aș fi fost un președinte pe cinste. Excepțional, chiar.
Dar, ca de obicei, Niki are dreptate. Tu trebuie să ocupi poziția asta.
Ai început să concurezi de mic și ai mai multă experiență decât oricine.
Uite ce s-a întâmplat azi, Ayrton! Tu ai pus capăt sesiunii de calificări.
Acum, Federația vrea să mă pedepsească. Din nou.
Sunt la 20 de puncte de lider. Nu e de neglijat, dacă vreau titlul.
Asta e. Totuși, lupta cu Schumacher nu e deloc dreaptă, nu?
- Nu, nu e. - Nu.
Din pricina sistemelor electronice. Și schimbarea în regulament e ridicolă.
Mașinile sunt concepute să meargă cu aceste sisteme.
- Poate nu știu cât de periculos e. - Ba știu.
Ei știu asta.
Am folosit sistemele electronice tot anul trecut.
Desigur, atunci erau regulamentare.
Anul ăsta, ai fi beneficiat de ele,
dar ți-au smuls covorul magic de sub picioare.
Ei, dar și tu.
- Eu? - Da.
Dacă nu te opuneai, anul trecut eram coechipieri.
Nu.
Haide! Știi asta.
Ar fi trebuit să mă opun și-n '88, la McLaren.
Ar trebui să te întorci.
Mi-a făcut mereu plăcere să te înving în curse. Îmi lipsește asta.
Nu pot să mă întorc. Am altă slujbă acum.
Trebuie să spun mizerii despre tine la TV.
Nu, acum vreau să petrec mai mult timp cu familia.
Toate au un sfârșit odată și odată. E inevitabil.
Dar tu? Ce planuri ai după ce te retragi?
Eu nu mă retrag.
Sora mea mă ajută să pun pe picioare o instituție educațională.
Copiii din Brazilia au nevoie de mai multe oportunități, deci…
Deci, ești un tip de treabă, așa-i? Doar că nu față de mine.
Te voi susține în cadrul asociației piloților.
Mulțumesc.
Trebuie să plec.
Mogulul presei sportive a anunțat că va conduce exemplar.
Întrebat dacă-și vinde afacerile pentru a se concentra pe politică…
ÎN TURUL 21, AMÂNDOI INTRĂ LA BOXE
SENNA, CAMPION: UN EXEMPLU PROST?
ÎN 1990, AM ÎNTREBAT ÎNTR-UN ARTICOL: SENNA E UN EXEMPLU PROST?
RĂSPUNSUL ESTE NU.
Acum, avem vești tragice…
ÎN CELE TREI DECENII DE ACTIVITATE CA PILOT…
Ratzenberger a fost declarat mort la opt minute după ce a ajuns la spital.
În ciuda decesului șoferului austriac,
oficialii au confirmat că evenimentul de mâine va avea loc.
La 12 ani de la ultimul deces într-un campionat F1,
când pilotul italian Riccardo Paletti…
Am văzut accidentul la TV. A fost înspăimântător.
Încearcă să nu te gândești la asta, bine?
De aici, zbor direct la Lisabona.
Vin la tine de cum aterizez.
- Pupici! Pe mâine! - Pupici, Dri!
Mi-e dor de tine.
Adriane e speriată.
Accidentul lui Rubinho a îngrijorat-o, iar acum…
Da, toți sunt cuprinși de frică.
Ce vei face?
Vei concura mâine?
Am 34 de ani, Galvão.
Nu mai sunt copil. Nu pot să ignor asta și să mă prefac că nu s-a întâmplat nimic.
Ai fost mereu implicat.
Mă duc sus.
Uite! A venit străina.
Scrie ceva articol.
Nu știu în ce cameră stă. Vreau s-o las la recepție.
Buonasera.
Cheile, vă rog!
- Nu renunți, așa-i? - Uite cine vorbește!
- Grazie. - Cu plăcere.
Am nevoie de răspunsul la o întrebare pentru articolul despre cariera ta. Una.
Am înregistrat-o pe casetă.
E prima dată când mă gândesc să nu concurez.
Beco, când ai început la Toleman,
ai spus că vrei doar să devii campion F1
și că apoi te vei retrage. Știam că nu vei face asta.
Nu poți să nu concurezi.
Așa e firea ta.
Dar ești mai mult de-atât, fiule.
Mult mai mult.
Mă auzi?
- Mulțumesc, mamă! - Fiule?
Bună, tată! Ascultai și tu?
Voiam să-ți aud și eu vocea. Cum merge cu mașina?
Păi…
- E un proiect în derulare. - Bine.
Nu căuta necazuri!
Nu căuta necazuri, tată!
Beco…
Ești cel mai bun pilot din lume. Nu e nevoie să dovedești nimic nimănui.
Fă ce crezi că e bine, ca întotdeauna!
Noapte bună!
Noapte bună, tată!
1 MAI 1994
ZIUA CURSEI
Cu toții suntem
profund întristați de situația în care ne regăsim.
Nu e ușor să ne împăcăm cu o asemenea tragedie.
Unul dintre noi nu mai e. Roland Ratzenberger.
PREȘEDINTELE FIA SUCCESORUL LUI JEAN-MARIE BALESTRE
Vă asigur că au fost îndeplinite criteriile de siguranță.
De când am devenit președinte anul trecut, am făcut eforturi pentru a spori siguranța
și s-au făcut schimbări importante.
Dar…
întotdeauna va exista un risc.
Toți sunteți conștienți de el.
Cu bune și cu rele, ăsta e sportul nostru.
Înțeleg că e o situație delicată, dar trebuie să trecem peste ea.
De aceea am decis ca evenimentul de azi să aibă loc.
Date fiind circumstanțele, cred că e decizia corectă.
Cred că ar fi o greșeală să revizuim regulile și regulamentele
fără a analiza în detaliu ce s-a întâmplat.
Acum, în ce privește procedura de repornire,
comisarii au fost informați de o problemă tehnică…
- Amândoi vrem doar adevărul… - Max!
Luați-o înainte!
Te pot ajuta cu ceva?
Știu că riscul e inerent în lumea curselor.
Dar ar trebui să facem tot ce putem pentru siguranță. Noile reguli doar…
Schimbările au fost aprobate de echipe și de piloți.
Te rog, lasă-mă să termin! Te rog, nu suntem în sala de briefing.
Suntem doar noi doi. Bine?
- Ce vrei? - Să-i ascultați pe piloți!
- V-am ascultat. - Ba nu!
Încercăm să vă spunem ce probleme avem de la Okayama încoace. Dinainte chiar.
Și câte accidente grave au avut loc în timpul testelor de la începutul anului?
Lehto, Hill, Alesi. Acum, Barrichello și Ratzenberger.
Tu critici regulile, și tot tu ești cel care încalcă în mod repetat regulamentul.
Ai o pedeapsă suspendată pentru comportamentul de anul trecut.
Ce propui?
Să amânați cursa.
Anulați-o, ca moartea pilotului să nu fie uitată.
Cursa se va ține, Ayrton.
Niciun pilot nu e obligat să concureze.
BOXA MTV SIMTEK FORD ECHIPA LUI RATZENBERGER
Rănile astea par să nu se vindece. Au devenit o parte integrală din tine.
Știu.
Oricât ajustez volanul, nu mă ajută defel.
Tot timpul îmi lovesc mâinile de interiorul mașinii.
Aș fi vrut să fac ceva pentru el.
Ayrton, deja ai salvat o viață.
Comas poate să concureze azi mulțumită acțiunii tale din '92.
Să salvezi o viață e ceva cu adevărat incredibil.
- Tu salvezi vieți zi de zi. - Din păcate, nu.
Am pierdut mulți pacienți.
Ești triplu campion mondial și cel mai rapid pilot din Formula 1.
Ce-ți mai trebuie?
Uite ce-ți propun! Ce-ar fi să ne retragem și să mergem la pescuit?
Întocmai cum facem în vacanțe.
Putem să pescuim sau să facem orice altceva ne dorim.
Ai avea mai mult timp alături de iubită. Ce zici?
Nu pot să mă retrag, Sid.
Dacă nu poți, sper că ai un motiv întemeiat ca să concurezi.
Am decis să scriu despre cariera ta de 30 de ani,
incluzând și începuturile ei, în carting.
Poate că a sosit clipa să reconsideri prezentul
și încotro te îndrepți.
Sunt 30 de ani de când ai primit cartul.
Ai un deceniu de activitate în Formula 1 și trei titluri mondiale.
De ce continui să concurezi?
Ayrton!
Ai cerut ăsta?
E mai frumos decât cârpa verde cu galben cu care te expui.
- Mulțumesc! - Nu-mi spui ce ai de gând să faci cu el?
E singura cale de a le atrage atenția.
Voi câștiga cursa și voi urca pe podium cu steagul ăsta.
Concurez pentru Ratzenberger.
Să știi, Ayrton,
că ne-ai face tuturor o mare onoare dacă ai accepta oferta echipei Ferrari.
Nu pot, Niki. Nu pot să-i fac asta lui Gerhard.
Are șansa să fie pilotul principal.
- Nu-l împing iar în rol secundar. - Aiurea!
Nu te voi aclama, dar sper să ai o cursă bună.
Stai!
Încetați! Ce enervant!
Bruno, Paula! Ieșiți, dacă vreți să fugiți!
Vor transmite cursa doar când începe?
Copiii sunt de necontrolat.
Îți amintești cum era Beco la vârsta aia, Zaza?
Ca o mică tornadă.
Transmitem în direct în toată Brazilia.
Marele Premiu de la Imola,
a treia cursă din sezonul anului 1994.
Senna e în pole-position.
Vrea prima victorie, după ce n-a obținut puncte
în primele două curse, câștigate de Michael Schumacher de la Benetton.
- Laura Harrison? - Da.
E de la Ayrton.
Mulțumesc!
Îl auzim pe Ayrton Senna la radio, în direct de pe pistă.
Alo! Bună, Ayrton!
Ești încrezător că vei avea o cursă bună azi?
Sper să fie o cursă bună pentru toți.
Voi profita de ocazie să-i transmit
salutări dragului meu prieten Alain.
E acolo cu tine.
Ne e dor de tine.
Mai strâns!
Alain, ai vorbit cu Senna înainte de cursă, nu?
Da, am vorbit cu Ayrton
și era îngrijorat de starea pistei.
Sunt de acord cu el.
Un nou accident grav la Imola.
Lotusul lui Pedro Lamy a fost făcut zob.
Accident la start, Ayrton. Lamy și Lehto. Safety car pe pistă.
Cât de grav a fost?
Două pneuri de la mașina lui Lamy au zburat peste gard, în mulțime.
Au scăpat teferi.
A fost un weekend foarte periculos.
Vor curăța pista. Două tururi până la repornire.
Tu conduci.
Dar mașina îți transmite informații.
Volanul acționează coloana de direcție, care întoarce roțile pe sol.
La stânga și la dreapta.
În acest fel, fiule, e de parcă mâna ta e în contact cu solul.
Cu pământul, cu asfaltul.
Simte asta!
Safety car-ul a ieșit.
Senna, pole-position în primele două curse,
câștigate, însă, de liderul la puncte, Schumacher.
Azi, la Imola, Senna a pornit iar din pole-position
și încearcă să-și păstreze avansul față de germanul de la Benetton.
Senna ajunge pe linia dreaptă.
Șase tururi încheiate!
Încearcă să-și tureze motorul Renault mai tare decât Fordul lui Schumacher.
E cea mai rapidă secțiune a circuitului. Vor atinge 330 km/h!
Senna! Accident grav!
Ayrton Senna…
Un accident foarte grav.
Senna s-a izbit de parapet în virajul Tamburello.
N-a reușit să iasă din viraj.
A zburat de pe pistă…
…și s-a izbit de parapet.
A ieșit de pe pistă. Se pare că avem un accident grav la Imola.
…spitalul Maggiore din Bologna.
…dus la spitalul Maggiore…
Senna e în stare foarte gravă.
Din câte știm la momentul actual, starea lui Senna e foarte gravă.
Ayrton Senna da Silva a murit.
Aceasta e declarația oficială a celor de la Spitalul Maggiore
de aici, din Bologna.
Speram să nu fim nevoiți niciodată să transmitem asta.
Ayrton Senna a murit.
Ayrton Senna a fost cel mai bun pilot din istoria Marilor Premii de Formula 1.
A dominat acest sport în aproape toate privințele.
A avut o personalitate puternică, nu doar ca pilot, ci și ca bărbat.
La 14:16, Ayrton Senna a murit la circuitul Imola.
Un pilot legendar în istoria Formula 1.
Un weekend tragic pentru Formula 1.
Pilotul brazilian, Ayrton Senna, a murit într-un accident grav.
Când am văzut accidentul,
nu am mai putut să-mi continui reportajul.
Azi, Brazilia își ia rămas-bun de la mult iubitul său Ayrton Senna.
Nu a fost doar un triplu campion mondial, ci și un adevărat erou,
care a arborat mândru steagul Braziliei pe cele mai prestigioase podiumuri.
Formula 1 pierde unul dintre cei mai reprezentativi piloți.
În întreaga țară, duminicile și-au pierdut farmecul.
Senna
SENNA PENTRU TOTDEAUNA TE IUBIM
NU TE VOM UITA NICIODATĂ
SENNA: DINCOLO DE ANI
INTERVIU
Fiindcă asta sunt.
Cred că am știut că mi-e menit să fiu pilot de curse
încă dinainte să urc într-o mașină.
Încă din fragedă copilărie, am simțit că lumea era prea lentă pentru mine.
Parcă aveam o percepție diferită a lucrurilor. În special a timpului.
Mama spune că eu n-am învățat, ca alți copii, să merg, ci să conduc.
Zicea că sunt „o mică tornadă”.
Într-o zi, m-am urcat în cartul construit de Milton, tatăl meu.
Acolo am simțit că mă regăsesc cu adevărat.
Eram doar eu, mașina…
și pista.
Doar eu și timpul.
Acesta e motivul. Sunt pilot de curse.
Cursele sunt mereu o luptă contracronometru.
Dar nu se rezumă totul la timp.
Ele îmi aduc o bucurie de nedescris.
Aventură, adrenalină.
Esența curselor.
Când eram copil, voiam să concurez și să câștig doar de dragul meu.
Dar, după 20 de ani de curse,
am aflat că nimeni nu câștigă singur.
De aceea am continuat.
Fiindcă știu că nu sunt niciodată singur când mă aflu în mașină.
Sunt foarte norocos. Am dus mereu o viață binecuvântată.
Dar tot ce am realizat e grație devotamentului, a perseverenței…
și a dorinței puternice de a-mi atinge obiectivele.
Vreau să câștig în viață, nu doar pe pistă.
Și vouă, tuturor celor care urmăriți acum,
vă spun că, oricine ați fi,
indiferent de clasa socială din care faceți parte,
fie că e cea mai de sus sau cea mai de jos,
dacă sunteți tari, nu dați înapoi,
faceți totul cu dragoste și cu credință puternică în Dumnezeu,
într-o zi, veți reuși. Într-un fel sau altul, veți reuși.
Putem să fim la egalitate?
- În campionat? - Nu.
- Rahat! - Doar unul e câștigător.
Vino, tată!
Sunt marele lui fan. Sunt încântată.
Senna
După decesele lui Roland Ratzenberger și Ayrton Senna, piloții au format
o asociație dedicată siguranței în Formula 1.
În următorii 20 de ani, nu au mai avut loc accidente fatale.
Institutul Ayrton Senna a fost creat de familia lui Ayrton Senna
spre a schimba vieți prin educație. De la înființarea sa, în 1994,
a acordat peste 36.000.000 de ajutoare copiilor și tinerilor
din peste 3.000 de orașe braziliene.
Subtitrarea: Oana-Meda Pop